title: فضيلة بن موسى
text: فضيلة بن موسى  ممثلة مغريبية خلاقت  فمدينة مراكش عام 16 ماي 1959، بدات مسيرتها الفنية مع مسرح لهواة ف 1977. ؤ ما حتارفات التمثيل حتى ل1981، من تما ولات واحد لوجه معروف بزاف عند لمغاربة ؤ شي لي كيميزها هي الهضرة المراكشية ديالها ؤ لي كتميزها على لممثلين لمغاربة لخرين. فضيلة بنموسى خدمات كثر من سبع سنين مع لفرقة د الوفا لمراكشية ؤ لي شاركت معاها فشحال من مسرحية لي ألف أغلبها لمرحوم عبد السلام الشرايبي، بحال مثلا مسرحية الحراز، طمو والذهب، مكسور الجناح،الزواج بالحيلة. ؤ ڭاع فهاد لمسرحيات خدات دور لبطولة.